b'\n_START_ARTICLE_\nMauser HSc\n_START_SECTION_\nZgodovina\n_START_PARAGRAPH_\nPo tem, ko je Walther na tr\xc5\xbei\xc5\xa1\xc4\x8de lansiral svoj model Walther PP in Walther PPK so pri Mauserju ugotovili, da morajo tudi sami razviti podobno pi\xc5\xa1tolo, ki so jo sprva nameravali prodajati na civilnem trgu oro\xc5\xbeja. Prototip nove pi\xc5\xa1tole z imenom Mauser HSa (HS pomeni Hahn-Selbstspanner, samonapenjalno kladivce oz. po sodobni terminologiji spro\xc5\xbeilec dvojnega delovanja) so za\xc4\x8deli razvijati leta 1937. V serijsko proizvodnjo je nato leta 1940 pri\xc5\xa1el tretji model, imenovan HSc._NEWLINE_\xc5\xa0tevil\xc4\x8denje pi\xc5\xa1tol se je za\xc4\x8delo s \xc5\xa1tevilko 700.000, saj so v podjetju samo nadaljevali serijske \xc5\xa1tevilke pi\xc5\xa1tole Mauser Model 1934. V prvi seriji je bilo izdelanih 1350 pi\xc5\xa1tol, ki so bile opremljene z lesenimi oblogami ro\xc4\x8daja, namenjene pa so bile civilnemu trgu. Ti modeli, ki so imeli ni\xc5\xbeje name\xc5\xa1\xc4\x8dene obloge ro\xc4\x8daja in visoko kvalitetno kon\xc4\x8dno obdelavo so danes izjemno redki in na trgu zbirateljev oro\xc5\xbeja dosegajo visoke cene._NEWLINE_Vojska je prvo naro\xc4\x8dilo 3.000 kosov Mauser HSc naro\xc4\x8dila konec leta 1941, dobavljene pi\xc5\xa1tole pa so imele vtisnejno oznako WaA655, kar je dokazovalo, da izpolnjujejo zahteve in\xc5\xa1pekcijskih slu\xc5\xbeb._NEWLINE_Po izbruhu druge svetovne vojne je potreba po osebnem oro\xc5\xbeju zelo narasla, zaradi \xc4\x8desar so na kasnej\xc5\xa1e serije name\xc5\xa1\xc4\x8dali plasti\xc4\x8dne obloge ro\xc4\x8daja, pa tudi kon\xc4\x8dna obdelava pi\xc5\xa1tol je bila precej slab\xc5\xa1a, obi\xc4\x8dajno bruniranje pa je proti koncu vojne zamenjalo parkeriziranje in fosfatiziranje._NEWLINE_Po vojni so serijsko proizvodnjo te pi\xc5\xa1tole nadaljevali Francozi, ki so kopije izdelovali v letih 1945 in 1946 za potrebe lastnih oboro\xc5\xbeenih sil.\n_START_SECTION_\nDelovanje\n_START_PARAGRAPH_\nPi\xc5\xa1tola deluje na principu kratkega trzanja cevi, njene glavne odlike pa so velika mera varnosti in dobra uravnote\xc5\xbeenost. Na vrhu zaklepi\xc5\xa1\xc4\x8da je poseben \xc5\xbeleb, v katerega je spredaj name\xc5\xa1\xc4\x8dena muha, na zadnjem delu pa nenastavljivi zadnji merek. Ta sistem poskrbi, da strelec hitro poravna merke in odda strel. Na levi strani zaklepi\xc5\xa1\xc4\x8da je name\xc5\xa1\xc4\x8dena varovalka, ki v zaklenjenem polo\xc5\xbeaju odmakne udarno iglo, tako da morebiten pritisk na spro\xc5\xbeilec ne more vzrokovati nekontroliranemu strelu. Zadr\xc5\xbeevalo okvirja s strelivom je name\xc5\xa1\xc4\x8deno na dnu ro\xc4\x8daja, kar je bilo v \xc4\x8dasu, ko je bila pi\xc5\xa1tola skonstruirana pvosem normalno. Najbolj zanimiv pri tej pi\xc5\xa1toli je sistem razdiranja, saj se v braniku spro\xc5\xbeilca skriva vzvod, ki ga je potrebno pritisiniti, da zaklepi\xc5\xa1\xc4\x8de lahko odstranimo z ogrodja._NEWLINE_Kladivce je kljub temu, da je pi\xc5\xa1tola izdelana z DA spro\xc5\xbeilcem izdelano tako, da ga je \xc5\xa1e vedno mogo\xc4\x8de ro\xc4\x8dno napeti in prvi strel oddati v enojnem na\xc4\x8dinu delovanja spro\xc5\xbeilca. Sama pi\xc5\xa1tola ima tako izjemno malo ostrih roboh in \xc5\xa1trle\xc4\x8dih vzvodov, kar je pomembno pri voja\xc5\xa1kem oro\xc5\xbeju, da se \xc4\x8dim bolj zmanj\xc5\xa1a mo\xc5\xbenost zatikanja oro\xc5\xbeja za obleko.'